CELEX: 52006PC0621
Language: lt
Date: 2006-10-24
Title: Pasiūlymas Tarybos sprendimas dėl Bendrijos dalyvavimo didinant Europos investicijų fondo kapitalą [SEK(2006) 1347]

Svarbus teisinis pranešimas

|

52006PC0621

Pasiūlymas Tarybos sprendimas dėl Bendrijos dalyvavimo didinant Europos investicijų fondo kapitalą [SEK(2006) 1347]  /* KOM/2006/0621 galutinis - CNS 2006/0203 */  

	[pic] | EUROPOS BENDRIJŲ KOMISIJA |Briuselis, 24.10.2006KOM(2006) 621 galutinis2006/0203 (CNS)PasiūlymasTARYBOS SPRENDIMASdėl Bendrijos dalyvavimo didinant Europos investicijų fondo kapitalą(pateikta Komisijos) [SEK(2006) 1347]AIŠKINAMASIS MEMORANDUMASPASIūLYMO APLINKYBėS |110 | Pasiūlymo pagrindas ir tikslai Europos investicijų fondas (toliau – Fondas) buvo įsteigtas 1994 m. Jo nariai steigėjai yra Europos bendrija, atstovaujama Europos Komisijos, Europos investicijų bankas (EIB) ir įvairios finansinės institucijos. Bendrijos narystės Fonde sąlygos yra nustatytos Tarybos sprendimu 94/375/EB (OL L 173, 1994 m. liepos 7 d. p. 12). Iki 2007 m. vidurio Fondas išnaudos nuosavus išteklius ir nebegalės tęsti iš šių išteklių vykdomos veiklos. Todėl Fondo direktorių valdyba, atlikusi išsamų perspektyvų ir alternatyvų tyrimą, siūlo 50 % padidinti pasirašytąjį nominalųjį kapitalą. Tarybos sprendimo 94/375/EB 3 straipsnyje yra nurodyta, kad, Komisijai pasiūlius, Taryba, pasikonsultavusi su Europos Parlamentu, vieningai patvirtina Bendrijos poziciją dėl galimo Fondo kapitalo padidinimo ir dėl jos dalyvavimo didinant Fondo kapitalą. Todėl šio pasiūlymo dėl Tarybos sprendimo tikslas – pritarti Fondo nominaliojo kapitalo padidinimui 50 % ir Bendrijos dalyvavimui didinant šį kapitalą. Tarybai priėmus siūlomą sprendimą, Fondo visuotiniame susirinkime, atsižvelgiant į Fondo statutą, Fondui būtų leista 50 % padidinti savo nominalųjį kapitalą. Šis naujasis Tarybos sprendimas Komisijos nariui, atsakingam už ekonomikos ir pinigų reikalus, suteiktų teisę Fondo visuotiniame susirinkime balsuoti už kapitalo padidinimą. |120 | Bendrosios aplinkybės Europos rizikos kapitalo rinkos naujoves diegiančioms MVĮ turi teikti geresnių galimybių naudotis kapitalu ne tik pradiniame etape, bet ir vėlesnės investicijos į MVĮ tolimesniuose etapuose turi padėti įmonėms siekti visiškai išnaudoti savo galimybes, padėti teikti jų produktus bei paslaugas rinkai, šitaip kuriant naujas darbo vietas, ir toliau finansuoti jų mokslinių tyrimų veiklą. Europos bankininkystės sektoriuje vykstantis paskolų keitimas vertybiniais popieriais dažnai vertinamas kaip vienas iš galimų skolinimo MVĮ problemos, galinčios kilti dėl 2008 m. įsigaliosiančių „Bazelio II“ reikalavimų kapitalui, sprendimo būdų. Nuo pat įsteigimo Fondas, vykdydamas rizikos kapitalo investicijas ir investicijų portfelio garantijas, Europos Sąjungos ir besirengiančiose į ją įstoti valstybėse suteikė paramą apie 270 000 MVĮ. Vykdant EIB įpareigojimą dėl rizikos kapitalo, Vokietijos ekonomikos ir darbo ministerijos inicijuotą EIF/ERP[1] įpareigojimą ir Bendrijos įpareigojimus (ypač EMF verslo pradžios programą, MVĮ garantijų schemą bei Ekonomikos augimo ir aplinkosaugos programą), Fondui vadovaujant, buvo suteikta parama apie 263 000 MVĮ. Nors Fondo veikla turi stiprų atsvaros poveikį, ją reikia toliau tobulinti siekiant reaguoti į kintančius visų rūšių MVĮ poreikius ir kintančias rinkos sąlygas. Fondas vaidina svarbų vaidmenį lanksčiai spręsdamas įsisenėjusias ir aiškiai matomas rinkos spragų problemas, kurios mažina MVĮ galimybes naudotis lėšomis ir trukdo jų galimam augimui visuose etapuose: steigimosi, išsiplėtimo ir plėtros. Nepadidinęs kapitalo, Fondas turėtų laipsniškai mažinti visos nuosavais ištekliais pagrįstos naujos veiklos mastą. Dėl Fondo bendro investavimo įsipareigojimų, prisiimtų pagal kai kuriuos įgaliojimus, tai taip pat turėtų įtakos šių įgaliojimų vykdymui. |130 | Fondo kapitalo padidinimas atitinka Lisabonos strategijos nuostatas, taip pat šis padidinimas yra papildoma priemonė, taikoma kartu su priemonėmis, nustatytomis Komisijos komunikatu „Bendrijos Lisabonos programos įgyvendinimas: MVĮ augimo finansavimas – Europos pridėtinės vertės suteikimas“, COM(2006) 349. Šiuo komunikatu yra nustatytos priemonės, kuriomis siekiama atlikti daugiau rizikos kapitalo investicijų, vystyti bankų finansavimą naujovių diegimo srityje ir pasiekti, kad dabartinės finansavimo sistemos taptų palankesnės MVĮ. Su pasiūlymu susijusios galiojančios nuostatos 1993 m. kovo 25 d. buvo priimtas aktas, iš dalies pakeičiantis EIB statuto protokolą (OL L 173, 1994 m. liepos 7 d. p. 14), kuriuo EIB valdytojų tarybai buvo suteikta teisė įsteigti Fondą. Šio dalinio pakeitimo 4 straipsniu yra nustatyta, kad Europos bendrija ir finansinės institucijos gali tapti Fondo narėmis ir įnešti savo indėlį į jo pasirašytąjį kapitalą. Tarybos sprendimu 94/375/EB nustatytas Bendrijos dalyvavimas Fonde. Po 2000 m. kovo mėn. Europos Vadovų Tarybos susitikimo Lisabonoje išvadų, kuriomis buvo raginama labiau remti MVĮ skirtas rizikos kapitalo iniciatyvas, 2000 m. birželio mėn. Fondo akcininkai patvirtino šios institucijos reformą, kuria siekta paversti Fondą pagrindine Bendrijos MVĮ politikos finansine priemone. |141 | Derėjimas su kitomis Sąjungos politikos sritimis ir tikslais Pastaraisiais metais Fondo politikos tikslo siekimas sustiprėjo, Fondui aktyviai remiant Lisabonos ekonomikos augimo ir užimtumo strategiją, pagrindinį dėmesį skiriant MVĮ finansavimo galimybėms ir naujovių diegimo bei mokslinių tyrimų finansavimui. Fondo veikla padeda vykdyti EIB įgaliojimą dėl rizikos kapitalo ir Bendrijos finansines programas, pvz., Konkurencingumo ir naujovių programą (KNP), iniciatyvą „Bendros Europos lėšos mažoms ir vidutinėms įmonėms“ (JEREMIE) ir Septintąją bendrąją mokslinių tyrimų programą, į kurią taip pat įeina pagalbos MVĮ pagal Bendradarbiavimo ir Pajėgumų programas priemonės. Visos šios programos bus vykdomos atsižvelgiant į kiekvienos iš jų politikos sritį bei gaires. Jos daugiausia skiriamos konkrečioms paramą gaunančių MVĮ grupėms, atskiriems MVĮ plėtros etapams ir paprastai yra susijusios su skirtinga rizika. Taigi tos pačios reikalavimus atitinkančios išlaidos du kartus finansuojamos nebus, tačiau Fondas gali prisidėti prie investicijų naudodamas nuosavą kapitalą, siekiant papildyti iš Bendrijos biudžeto konkrečioms programoms skirtas lėšas. Be to, Fondo direktorių valdyba yra įpareigota užtikrinti, kad Fondas prisidėtų savo ištekliais siekiant Bendrijos tikslų. |KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |211 | Konsultavimosi metodai, svarbiausi tiksliniai sektoriai ir bendras respondentų apibūdinimas 2006 m. kovo 14 d. ECOFIN patvirtino pranešimą dėl EIB grupės (kurią sudaro EIB ir Fondas) pasiūlymo sustiprinti EIB grupės dalyvavimą skatinant ES ekonomikos augimą ir užimtumą pagal Lisabonos strategiją. Šis pranešimas buvo parengtas bendradarbiaujant su Komisija, jame pateiktas pasiūlymas 50 % padidinti Fondo pasirašytąjį nominalųjį kapitalą. Europos Vadovų Taryba 2006 m. kovo 23–24 d. susitikime pritarė EIB grupės pranešimui ir pabrėžė, kad visiškai integruota finansų rinka ir pakankamos finansavimo galimybės yra būtinos mažų bei vidutinių įmonių augimui. Galiausiai 2006 m. birželio 7 d. kapitalo didinimui pritarė EIB valdytojų taryba. |212 | Gautų atsiliepimų santrauka ir tai, kaip į juos buvo atsižvelgta Šis pasiūlymas visiškai atspindi Fondo direktorių valdybos ir EIB nuomones. Ekonomikos ir finansinių reikalų komitetas 2006 m. kovo 2–3 d. posėdžiuose paprašė Komisijos pateikti teisės akto pasiūlymą, kurį išnagrinėtų ECOFIN taryba. |Tiriamųjų duomenų rinkimas ir naudojimas |221 | Susijusios mokslo ir (arba) tiriamųjų duomenų sritys Fondo finansų ir rinkos įvertinimas. |222 | Naudojama metodologija Netaikoma. |223 | Pagrindinės organizacijos ir ekspertai, su kuriais buvo tariamasi Fondas, EIB ir Fondo direktorių valdyba. |2249 | Gautų ir panaudotų patarimų santrauka Su Bendrijos turimomis EIF akcijomis susijusi rizika dėl šio pasiūlymo nesikeičia. |225 | Fondo pozicija ir EIB bei direktorių valdybos nuomonės dėl kapitalo didinimo yra atspindėtos pasiūlyme ir ex-ante įvertinime. |226 | Ekspertizės rezultatų paskelbimo visuomenei priemonės Netaikoma. |230 | Poveikio vertinimas Oficialus poveikio įvertinimas nebuvo atliktas. Tačiau nuo 2005 m. rudens Fondo direktorių valdyba įvertino įvairias galimybes, kaip būtų galima pagerinti Fondo nuosavų išteklių padėtį. Jei kapitalas nebūtų padidintas, Fondas turėtų nutraukti iš nuosavų išteklių vykdomą veiklą. Galiausiai, atsižvelgiant į rizikos pobūdį, likvidumo reikalavimus ir ilgalaikį Fondo veiklos pobūdį, buvo nuspręsta, kad turto pardavimas, rizikos apdraudimas arba skolinimasis nebūtų veiksmingos išeitys. Šis kapitalo padidinimas, pirmasis nuo Fondo įsteigimo 1994 m., yra labai svarbus siekiant Fondo tikslų. Trumpuoju ir vidutiniu laikotarpiu tai padidintų Fondo galimybes bendradarbiauti su Komisija, EIB ir finansiniais akcininkais, taip pat su būsimomis ar dabartinėmis įgaliojimus suteikiančiomis institucijomis, kurios nėra akcininkai ir kurioms reikalingos papildomos Fondo investicijos. Būsimuoju 2007–2013 m. finansinės programos laikotarpiu nebūtų pakartotinai prašoma padidinti kapitalą. Siekdamas padidinti MVĮ finansavimo galimybes ir augimą skatinančias MVĮ investicijas į naujovių diegimą bei mokslinius tyrimus, Fondas naudos nuosavus rizikos kapitalui ir garantijoms teikti skirtus išteklius. EIB ir Komisijos užduotis – skirti išteklius, kurie, kaip manoma, yra būtini tam, kad ES politika būtų veiksminga, ypač Lisabonos strategijos naujovių diegimo, MVĮ augimo ir darbo vietų kūrimo srityse. Fondas daug nuveikė didindamas MVĮ galimybes skolintis, rengdamas su paskolų pavertimu vertybiniais popieriais susijusius sandorius ir juose dalyvaudamas. Jei kapitalas nebus padidintas, Fondas negalės toliau dalyvauti paskolų pavertimo vertybiniais popieriais sandoriuose. Kadangi biudžeto ištekliai yra riboti, siūlomos paskolų pavertimo vertybiniais popieriais galimybės pagal 2007–2013 m. Konkurencingumo ir naujovių programą (KNP) pakaktų tik nedidelei daliai dabartinės Fondo garantijų teikimo veiklos finansuoti. Be to, Fondas negalėtų plėsti savo veiklos, ypač rizikos kapitalo operacijų srityje, plėtros galimybių turinčiose rinkose, ypač naujosiose valstybėse narėse. 2005 m. birželio mėn. valdytojų tarybai pakeitus EIB grupės prioritetus ir pabrėžus pažangių produktų kūrimą taikant bendras grupės lygmens pastangas, Fondo buvo paprašyta sustiprinti paramą ES politikos kryptims. Prie valdytojų prašymo išplėsti veiklą prisideda ir šiuo metu vykstančios Fondo bei Komisijos diskusijos dėl kai kurių naujų svarbių iniciatyvų. |TEISINIAI PASIūLYMO ASPEKTAI |305 | Siūlomų veiksmų santrauka Nuosavi Fondo ištekliai baigsis 2007 m. viduryje. Todėl Fondo direktorių valdyba pasiūlė pasirašytąjį nominalųjį Fondo kapitalą padidinti iki 50 %, iš kurių 20 % bus įmokėti. Ketinama išleisti iki 1000 naujų akcijų, o tai reiškia, kad nominalusis pasirašytasis kapitalas padidės nuo 2 iki 3 mlrd. EUR, o išlaikant dabartinį 20 % įmokėto kapitalo santykį, įmokėtasis kapitalas padidėtų nuo 400 mln. iki 600 mln. EUR. Fondo kapitalo padidinimui buvo pritarta atsižvelgiant į EIB grupės indėlį į ekonomikos augimo ir naujų darbo vietų kūrimo iniciatyvą, kuriam 2006 m. kovo 14 d. pritarė ECOFIN, o 2006 m. kovo 23–24 d. – Europos Vadovų Taryba. Siūloma, kad Komisija Bendrijos vardu pasirašytų iki 30 % naujojo nominaliojo kapitalo. Pagal 2007–2013 m. finansinę programą bendrajame biudžete šiam tikslui asignuota 100 mln. EUR suma. Bendroji Fondui mokėtina akcijų pirkimo kaina susideda iš dviejų dalių: nominaliosios įmokėto kapitalo vertės ir akcijų priedų. Kai dividendai mokami pagal fiksuotą normą, akcijų pirkimo kaina rodo Fondo finansinės veiklos rezultatus, t. y. kuo sėkmingesnė Fondo veikla, tuo didesnė jo akcijų kaina ir, atitinkamai, akcijų priedų suma. Siekdama išvengti bet kokio kainų neapibrėžtumo, Komisija siūlo Fondo Bendrijai mokamus dividendus per ketverių metų laikotarpį skirti kapitalo padidinimo išlaidoms iš dalies padengti. 2007–2010 m. numatomi uždirbti dividendai, reikalingi kapitalo padidinimo išlaidoms padengti, pagal Finansinio reglamento 18 straipsnio 2 dalį laikomi asignuotomis įplaukomis. Tai paremtų Komisijos ketinimą išlaikyti 30 % Bendrijos akcijų dalį siekiant paremti Fondą, kad šis ir toliau galėtų skirti pagrindinį dėmesį ES politikos kryptims. Bet kuriuo atveju didžiausias Bendrijos įsiskolinimas neviršys 100 mln. EUR asignavimo biudžete ir per šį laikotarpį gautų dividendų, kurie, manoma, sudarys apie 20 mln. EUR, sumos. |310 | Teisinis pagrindas 1994 m. birželio 6 d. Tarybos sprendimo 94/375/EB dėl Bendrijos narystės Europos investicijų fonde 3 straipsnis. |329 | Subsidiarumo principas Šis pasiūlymas priklauso išskirtinei Bendrijos kompetencijai. Bendrijos dalyvavimas Fonde grindžiamas Tarybos sprendimu 94/375/EB. Fondo įsteigimui pritarė ir jo statutą patvirtino EIB valdytojų taryba. Todėl subsidiarumo principas netaikomas. |Proporcingumo principas Pasiūlymas atitinka proporcingumo principą dėl toliau nurodytų priežasčių. |331 | Kaip ir 1994 m., kai buvo įsteigtas Fondas, taip ir dabar tebėra rinkos ydų, susijusių su MVĮ galimybėmis gauti finansavimą, todėl manoma, kad Bendrijos intervencija tebėra reikalinga. Fondas įrodė, kad jis sugeba teikti finansavimo produktus, kuriais labai veiksmingai remiamos MVĮ visoje ES, o nacionalinės institucijos to padaryti negalėtų. Fondas turi toliau vykdyti padidėjusiais nuosavais ištekliais grindžiamą veiklą, taikydamas įprastinius investicijų bei paskolų politikos kriterijus ir procedūras. |332 | Be to, kapitalas padidinamas atsižvelgiant į suderintosios finansinės programos biudžeto apribojimus, o Fondo verslo prognozės rodo, jog padidinti kapitalą 50 % pakanka, kad būtų galima tęsti veiklą iš nuosavų išteklių iki 2013 m. Papildomi nuosavi Fondo ištekliai padidins finansavimo sumas, kurias būtų galima skirti MVĮ. Kruopščiai atlikdamas tinkamo pareigų vykdymo (angl. due-diligence) procedūrą, Fondas pasirenka tinkamus partnerius, t. y. rizikos kapitalo fondus ir finansines institucijas, kurie savo ruožtu teikia MVĮ finansavimą turtu arba paskolomis. Visus projektų pasiūlymus tvirtina Fondo direktorių valdyba, kurioje Komisija turi du savo patikėtinius. |Priemonių pasirinkimas |341 | Siūlomos priemonės: kitos. |342 | Kitos priemonės būtų netinkamos dėl toliau nurodytos (-ų) priežasties (-čių). Tarybos sprendimo 94/375/EB 3 straipsnyje yra nurodyta, kad, Komisijai pasiūlius, Taryba, pasikonsultavusi su Europos Parlamentu, vieningai patvirtina Bendrijos poziciją dėl galimo Fondo kapitalo padidinimo ir dėl jos dalyvavimo didinant Fondo kapitalą. |POVEIKIS BIUDžETUI |401 | Bendrija pasirašys iki 300 naujų EIF akcijų. Metinės įmokos už akcijas bus vykdomos per ketverių metų laikotarpį (2007–2010 m.). Orientaciniai biudžeto asignavimai per ketverių metų laikotarpį sudarytų apie 100 mln. EUR, t. y. 25 mln. EUR per metus. Siekiama, kad Bendrijos turimų Fondo akcijų dalis iki 2010 m. sudarytų 30 % Fondo kapitalo. Kadangi išleidžiamų akcijų kaina nuolat kinta, Komisija negali iš anksto nustatyti tikslių bendrųjų ir metinių biudžeto įsipareigojimų bei išmokų sumų. Siekdama, kad iki 2010 m. Bendrijos akcijų dalis liktų apie 30 %, ir norėdama išvengti bet kokio kainų neapibrėžtumo, Komisija siūlo, kad dividendai, kuriuos Fondas mokės 2007–2010 m., būtų naudojami daliai naujųjų akcijų pirkimo išlaidų padengti. Bet kuriuo atveju didžiausias Bendrijos įsiskolinimas neviršys 100 mln. EUR asignavimo biudžete ir per šį laikotarpį gautų dividendų, kurie, manoma, sudarys apie 20 mln. EUR, sumos. |PAPILDOMA INFORMACIJA |Persvarstymo, pakeitimo ir laikino galiojimo išlygos |531 | Pasiūlyme nustatyta persvarstymo išlyga. |570 | Išsamus pasiūlymo paaiškinimas 1 straipsnyje nustatoma, kad Bendrija pasirašo 50 % Fondo nominaliojo kapitalo prieaugį. Šitaip Bendrija įsigyja iki 300 akcijų. Šio kapitalo padidinimo sąlygos bus nustatytos 2007 m. Fondo visuotiniame susirinkime. 2 straipsnyje aprašomas biudžetinis pasiūlymo aspektas. Siekdama išlaikyti 30 % Bendrijos turimų akcijų dalį, Komisija įsigis iki 300 naujųjų Fondo akcijų. Pagal 2007–2013 m. finansinę programą kapitalo didinimui skirti biudžetiniai fondai neviršija 100 mln. EUR. Kadangi akcijų įsigijimo kaina kinta ir nėra tikrai žinoma, ar biudžetinių fondų pakaks 30 % Bendrijos turimai Fondo akcijų daliai išlaikyti iki 2010 m., Komisija siūlo per šį laikotarpį Fondo kiekvienais metais mokamus dividendus skirti daliai Bendrijos dalyvavimo didinant kapitalą išlaidų padengti. Taip didžiausias Bendrijos įsiskolinimas neviršys 100 mln. EUR ir kiekvienais metais (2007–2010 m.) gautų dividendų, kurie, manoma, sudarys apie 20 mln. EUR, sumos. 3 straipsnyje aprašomas Fondo veiklos vertinimas, kurį Komisija turi atlikti iki 2012 m. liepos 31 d. Anksčiau, vadovaudamasi Tarybos sprendimo 94/375/EB 10 konstatuojamąja dalimi, Komisija siųsdavo Tarybai ir Parlamentui Fondo metinę ataskaitą. 4 straipsnyje siūloma pakeisti šią praktiką ir siūloma, kad Fondas siųstų savo metinę ataskaitą bei Audito valdybos metinę ataskaitą tiesiai Europos Parlamentui ir Tarybai. Vadovaudamasi Tarybos sprendimo 94/375/EB 2 straipsniu, Komisija ir toliau informuos Tarybą apie Fondo visuotiniame susirinkime svarstytinus klausimus. |1.  2006/0203 (CNS)PasiūlymasTARYBOS SPRENDIMASdėl Bendrijos dalyvavimo didinant Europos investicijų fondo kapitaląEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1994 m. birželio 6 d. Tarybos sprendimą 1994/375/EB dėl Bendrijos narystės Europos investicijų fonde[2], ypač į jo 3 straipsnį,atsižvelgdama į Komisijos pasiūlymą[3],atsižvelgdama į Europos Parlamento nuomonę[4],kadangi:(1) Įsteigiant Europos investicijų fondą (toliau – Fondas) buvo nustatytas 2 mlrd. EUR jo įstatinis kapitalas, padalytas į 2000 akcijų, kurių kiekvienos nominalioji vertė – 1 mln. EUR. Pagal Europos investicijų fondo statuto[5] (toliau – statutas) 7 straipsnio 1 dalį pasirašytojo kapitalo įmokėta suma turi sudaryti 20 %.(2) Vadovaudamasi Sprendimu 1994/375/EB, Europos bendrija, atstovaujama Komisijos, už nominaliąją 600 mln. EUR vertę pasirašė 600 Fondo akcijų ir iš šios sumos įmokėjo 120 mln. EUR.(3) Fondo teikiamų garantijų ir rizikos kapitalo operacijos negali viršyti statuto 26 straipsnyje arba Fondo visuotiniame susirinkime nustatytos didžiausiosios ribos. Didžiausioji riba priklauso nuo Fondo kapitalo ir nuosavų išteklių dydžio. Kadangi numatoma, kad Fondas iki 2007 m. vidurio išnaudos visus savo išteklius, ir todėl nebegalės toliau vykdyti operacijų iš nuosavų išteklių, direktorių valdyba pasiūlė 50 % padidinti Fondo nominalųjį įstatinį kapitalą.(4) ECOFIN taryba 2006 m. kovo 14 d. susitikime patvirtino pranešimą dėl Europos investicijų banko grupės (toliau – EIB grupė) pateiktų pasiūlymų dėl didesnio EIB grupės indėlio skatinant ES ekonomikos augimą ir užimtumą, kuriame siūloma padidinti Fondo kapitalą.(5) Europos Vadovų Taryba 2006 m. kovo 23–24 d. susitikime pritarė EIB grupės indėliui ir pasiūlė susijusiems dalyviams imtis būtinų tolesnių veiksmų atsižvelgiant į galutinį susitarimą dėl 2007–2013 m. finansinės programos.(6) Jei Bendrija pasirašytų naująsias akcijas, tai padėtų įgyvendinti Lisabonos strategiją ir siekti Bendrijos tikslų mažų bei vidutinių įmonių, darbo vietų kūrimo, naujovių diegimo, mokslinių tyrimų bei taikomosios veiklos, sanglaudos, regioninės politikos ir ES plėtros srityse.(7) 100 mln. EUR biudžeto asignavimas, skirtas Fondo kapitalui didinti, yra suderintas su galutiniu susitarimu dėl 2007–2013 m. finansinės programos.(8) Fondo akcininkai savo nuožiūra naująsias akcijas pasirašytų per ketverių metų laikotarpį nuo 2007 m. iki 2010 m., atsižvelgdami į akcininkų finansinių institucijų ir Europos investicijų banko interesus, taip pat į Bendrijos biudžetinius apribojimus. Naujųjų akcijų kaina turėtų būti nustatoma kasmet ir grindžiama Fondo akcininkų tarpusavyje suderinta grynosios turto vertės formule.(9) Metiniai dividendai, gauti už Bendrijos įnašą į Fondą 1995–2006 m., buvo laiku grąžinami į Bendrijos biudžetą. 2007–2010 m. gauti dividendai turėtų būti laikomi asignuotomis įplaukomis ir naudojami daliai kapitalo padidinimo išlaidų padengti. Tai turėtų padidinti kapitalo didinimui skirtus biudžetinius fondus ir taip užtikrinti, kad bus išlaikyta 30 % Bendrijos akcijų dalis Fonde.(10) Iki šiol Komisija siųsdavo Europos Parlamentui ir Tarybai Fondo metines ataskaitas. Siekiant supaprastinti ataskaitų teikimo tvarką būtina nustatyti, kad Fondas savo ir Audito valdybos metines ataskaitas siųstų tiesiogiai Europos Parlamentui ir Tarybai.(11) Turi būti užtikrintas Fondo ir Europos investicijų banko, MVĮ skirtų Bendrijos finansinių priemonių ir prireikus kitų finansinių institucijų tinkamas veiksmų tarpusavio derinimas, sąveika bei papildomumas.NUSPRENDĖ:1 straipsnisBe turimų Europos investicijų fondo (toliau – Fondas) akcijų, Bendrija pasirašo iki 300 Fondo akcijų, kurių kiekvienos nominalioji vertė – 1 mln. EUR. Akcijos pasirašomos ir metiniai mokėjimai vykdomi pagal Fondo visuotinio susirinkimo patvirtintas sąlygas ir nuostatas.2 straipsnisBendrija įsigis naujas akcijas per ketverių metų laikotarpį pradedant 2007 m. Per 2007–2010 m. laikotarpį už Bendrijos turimas Fondo akcijas gauti dividendai pagal 2002 m. birželio 25 d. Tarybos reglamento (EB, Euratomas) Nr. 1605/2002[6] 18 straipsnio 2 dalį laikomi asignuotomis įplaukomis, skirtomis daliai akcijų pasirašymo išlaidų padengti.Be to, visam minėtam laikotarpiui Europos Bendrijų bendrajame biudžete nustatoma bendra 100 mln. EUR suma likusioms išlaidoms padengti. Biudžeto įsipareigojimas gali būti vykdomas atliekant metines įmokas per ketverių metų laikotarpį pagal Tarybos reglamento (EB, Euratomas) Nr. 1605/2002 76 straipsnio 3 dalį.3 straipsnisIki 2012 m. liepos 31 d. Komisija pateikia Tarybai Fondo nuosavų išteklių naudojimo įvertinimą.4 straipsnisFondas perduoda savo ir Audito valdybos metines ataskaitas Europos Parlamentui ir Tarybai.Priimta Briuselyje,Tarybos varduPirmininkasTEISINĘ GALIĄ TURINTI FINANSINĖ PAŽYMA1. PASIŪLYMO PAVADINIMAS:Europos investicijų fondo (EIF) kapitalo padidinimas ir Bendrijos dalyvavimas didinant šį kapitalą.2. VALDYMO IR BIUDŽETO SUDARYMO PAGAL VEIKLOS RŪŠIS SISTEMAEkonomikos ir finansų reikalai.01.04 Finansinės operacijos ir priemonės.3. BIUDŽETO EILUTĖS3.1. Biudžeto eilutės kartu su pavadinimais:Išlaidos.01.0409: Europos investicijų fondas01.040901: Europos investicijų fondas. Pasirašyto kapitalo apmokėtų akcijų pateikimas.01.040902: Europos investicijų fondas. Neapmokėta pasirašyto kapitalo akcijų dalis.Pajamų eilutė:850 : EIF sumokėti dividendai.3.2. Priemonė ir jos finansinio poveikio trukmė:100 mln. EUR suma paskirstoma 2007–2013 m. finansinės programos laikotarpiu ir priskiriama subkategorijai 1A, t. y. per ketverius metus (2007–2010 m.) kasmet skiriama po 25 mln. EUR. Komisija, vadovaudamasi sprendimu dėl kapitalo didinimo sąlygų ir būdų, kurį turi priimti EIF visuotinis susirinkimas, pasirašys naujas akcijas ir už jas sumokės atlikdama keturias metines įmokas pagal Finansinio reglamento 76 straipsnio 3 dalimi.Galutinis poveikis Bendrijos biudžetui daugiausia priklauso nuo metinės akcijų kainos, mokėtinos už naująsias EIF išleidžiamas akcijas. Siekiant išvengti akcijų kainų neapibrėžtumo ir kartu išlaikyti 30 % Bendrijos akcijų dalį Fonde, Komisija siūlo per ketverius metus gausimus EIF dividendus panaudoti daliai kapitalo padidinimo išlaidų padengti. Pagal Finansinio reglamento 18 straipsnio 2 dalį 2007–2010 m. numatomi uždirbti dividendai laikomi asignuotomis įplaukomis. Bet kuriuo atveju didžiausias Bendrijos įsiskolinimas neviršys 100 mln. EUR asignavimo biudžete ir per šį laikotarpį gautų dividendų, kurie, manoma, sudarys apie 20 mln. EUR, sumos.Su Bendrijos dalyvavimu susiję jos įsipareigojimai ir mokėjimai priklausys nuo naujos akcijų emisijos patvirtinimo, grynųjų metinių įplaukų asignavimo ir dividendų paskirstymo, kurį atliks EIF visuotinis susirinkimas.3.3. Biudžeto ypatybės:Biudžeto eilutė | Išlaidų rūšis | Nauja | ELPA įnašas | Šalių kandidačių įnašai | Finansinės perspektyvos išlaidų kategorija |01 04 09 | NPI | Dif.[7] | TAIP | NE | NE | Nr. 1A |4. IŠTEKLIŲ APŽVALGA4.1. Finansiniai ištekliai4.1.1. Orientacinių įsipareigojimų asignavimų (ĮA) ir orientacinių mokėjimų asignavimų (MA) suvestinėLentelėje pateikiamos 2007–2013 m. finansinėje programoje numatytos sumos, skirtos įsipareigojimų ir mokėjimų asignavimams padengti, neatsižvelgiant į EIF dividendus (žr. 4.1.3 punktą).mln. EUR.Išlaidų rūšis (orientacinės sumos) | Skirsnio Nr. | 2007 | 2008 | 2009 | 2010 | 2011 | 2012 m. ir vė-liau | Iš viso |Veiklos išlaidos[8] |Įsipareigojimų asignavimai (ĮA) | 8.1. | a | 25.0 | 25.0 | 25.0 | 25.0 | - | - | 100.0 |Mokėjimų asignavimai (MA) | b | 25.0 | 25.0 | 25.0 | 25.0 | - | - | 100.0 |Administracinės išlaidos, įskaičiuotos į orientacinę sumą[9] |Techninė ir administracinė pagalba (NDIF) | 8.2.4. | c | - | - | - | - | - | - | - |ORIENTACINĖ SUMA IŠ VISO |Įsipareigojimų asignavimai | a+c | 25.0 | 25.0 | 25.0 | 25.0 | - | - | 100.0 |Mokėjimų asignavimai | b+c | 25.0 | 25.0 | 25.0 | 25.0 | - | - | 100.0 |Į orientacinę sumą neįskaičiuotos administracinės išlaidos[10] |Žmogiškieji ištekliai ir susijusios išlaidos (NDIF) | 8.2.5. | d | - | - | - | - | - | - | - |Žmogiškiems ištekliams ir susijusioms išlaidoms nepriskiriamos administracinės išlaidos, neįskaičiuotos į orientacinę sumą (NDIF) | 8.2.6. | e | - | - | - | - | 0.1 | - | 0.1 |Iš viso orientacinių priemonių finansinių išlaidų |Iš viso ĮA, įskaitant išlaidas žmogiškiesiems ištekliams | a+c+d+e | 25.0 | 25.0 | 25.0 | 25.0 | 0.1 | - | 100.1 |Iš viso MA, įskaitant išlaidas žmogiškiesiems ištekliams | b+c+d+e | 25.0 | 25.0 | 25.0 | 25.0 | 0.1 | - | 100.1 |4.1.2. Suderinamumas su finansiniu programavimuX Pasiūlymas atitinka esamą finansinį programavimą.( Atsižvelgiant į pasiūlymą, reikės pakeisti atitinkamų finansinės perspektyvos išlaidų kategorijų programas.( Įgyvendinant pasiūlymą, gali tekti taikyti Tarpinstitucinio susitarimo nuostatas[11] (t. y. taikyti lankstumo priemonę arba patikslinti finansinę programą).4.1.3. Finansinis poveikis įplaukoms( Pasiūlymas neturi finansinio poveikio įplaukoms.X Pasiūlymas įplaukoms turi tokį finansinį poveikį:2007–2010 m. numatomi sumokėti EIF dividendai pagal Finansinio reglamento 18 straipsnio 2 dalį laikomi asignuotomis įplaukomis ir bus naudojami daliai Bendrijos dalyvavimo didinant EIF kapitalą išlaidų padengti. Bet koks dividendų perviršis, nereikalingas kapitalo padidinimo išlaidoms padengti, bus grąžintas į Bendrijos biudžetą. Visa išsami informacija apie poveikio įplaukoms apskaičiavimo metodą ir pavyzdys pateikiami priede. Toliau nurodytos sumos yra tik orientacinės ir paremtos 2006 m. birželio 30 d. EIF pelno ir nuostolių ataskaitos skaičiais.mln. EUR.Prieš taikant priemonę 2006 m. | Orientacinė padėtis pradėjus įgyvendinti priemonę |Iš viso žmogiškųjų išteklių | 0.6 | 0.6 | 0.6 | 0.6 | 0.6 | 0.6 |5. YPATYBĖS IR TIKSLAI5.1. Poreikis, kurį reikia patenkintiEIF naudoja nuosavus išteklius kaip kapitalo asignavimą, skirtą teikti garantijoms, ir kaip įmokas kapitalu, skirtas rizikos kapitalo investicijoms. Remiantis 2006–2009 m. verslo prognozėmis, iki 2007 m. vidurio EIF išnaudos visus nuosavus išteklius. Siūlomas kapitalo didinimas yra būtinas siekiant EIF tikslų, t.y. remti MVĮ galimybes gauti finansavimą Europos Sąjungoje, stojančiose į ES šalyse, šalyse kandidatėse ir kai kuriose kitose trečiosiose šalyse. EIF toliau stiprintų savo kaip pavyzdinio, žinių ir profesionalumo centras padėtį, užsiimdamas pagrindine savo veikla (rizikos kapitalo bei vertybinių popierių garantijų teikimu) ir plėtodamas finansų inžinerijos metodiką tose srityse, kuriose yra nustatytos rinkos ydos (susijusios su verslo pradžia, naujovių diegimu, technologijų perdavimu ar kt.) ir kuriose gali būti įrodyta pridėtinė EIF teikiama vertė, ypač naujosiose valstybėse narėse ir besirengiančiose stoti į ES šalyse. Jis galėtų išplėsti savo veiklą ir teikti vis lankstesnį finansavimą MVĮ bei pasiūlyti įvairių naujų naujoviškų programų.5.2. Papildoma nauda, sukurta dalyvaujant Bendrijai, pasiūlymo suderinamumas su kitomis finansinėmis priemonėmis ir galima sąveikaPadidinus kapitalą, padidėtų EIF bendradarbiavimo su akcininkais (Komisija, EIB bei finansinėmis institucijomis) ir trečiosiomis šalimis galimybės. Tai leistų EIF išplėsti dabartinę geografinę aprėptį ir plėsti savo veiklą tokiose srityse kaip MTTV, naujovių diegimas bei MVĮ ir naujosiose valstybėse narėse.Nuosavi EIF ištekliai padėtų vykdyti Bendrijos ir EIB įgaliojimus (t. y. finansines priemones pagal Konkurencingumo ir naujovių programą (KNP) bei EIB įgaliojimą dėl rizikos kapitalo) ir prisidėtų siekiant Lisabonos tikslų. Nuosavi EIF ištekliai bus reikalingi Bendrijos lėšoms papildyti, t. y. investuojami kartu su Bendrijos ištekliais į rizikos kapitalo fondus ir galbūt į technologijų perdavimo projektus, taip pat dalyvaus pasidalijant riziką teikiant garantijas pagal KNP.5.3. Pasiūlymo tikslai, numatomi rezultatai ir susiję rodikliai atsižvelgiant į valdymo pagal veiklos rūšis sistemąEx-ante įvertinimas teikia išsamios informacijos apie politikos tikslus, tikėtinus rezultatus ir susijusius rodiklius.EIF išsiskiria kaip vienintelė Bendrijos institucija, ypatingą dėmesį skirianti MVĮ finansavimui atsižvelgiant į ES tikslus, ypač susijusius su naujovių diegimu, moksliniais tyrimais bei taikomąja veikla, verslumu, ekonomikos augimu ir darbo vietų kūrimu. Šie tikslai, kurių turėtų būti siekiama atsižvelgiant ir į bendrąjį sėkmingos ES plėtros tikslą, tebėra labai svarbūs, ir jų siekimas išlieka pagrindinis ES prioritetas, kaip pabrėžta 2005 m. ir 2006 m. pavasario Tarybos išvadose.Būsimuoju finansinės programos laikotarpiu (2007–2013 m.) nebebūtų teikiama papildomų prašymų padidinti kapitalą.5.4. Įgyvendinimo metodas (orientacinis)X Centralizuotas valdymasX tiesioginis, vykdomas Komisijos6. STEBĖSENA IR VERTINIMAS6.1. Stebėsenos sistemaEIF metinės finansinės atskaitomybės auditą EIF Audito valdybos pavedimu atlieka išorės auditoriai. Kasmetiniame visuotiniame susirinkime šią atskaitomybę turi patvirtinti akcininkai.EIB specialistų atliekamas vidaus auditas vertina vidaus kontrolės sistemų bei susijusių procedūrų tinkamumą ir veiksmingumą. Vidaus audite diegiama Tarptautinių atsiskaitymų banko rekomendacijomis pagrįsta vidaus kontrolės sistema. Be to, vidaus auditoriai persvarsto ir tikrina informacinių technologijų bei administravimo sričių kontrolės priemones.Direktorių valdyba vertina atskiras EIF operacijas ir stebi rizikos kapitalo bei garantijų portfelį. Be to, ji užtikrina, kad Fondas būtų valdomas pagal jo statutą ir specialias valdybos patvirtintas gaires. Komisija į direktorių valdybą paskyrė du direktorius ir du pakaitinius narius. Vykdydami savo, kaip direktorių arba pakaitinių narių, pareigas, direktorių valdybos nariai ir pakaitiniai nariai yra atskaitingi tik EIF visuotiniam susirinkimui. Vykdydami savo, kaip valdybos narių arba pakaitinių narių, pareigas, jie privalo veikti savarankiškai ir atsižvelgdami į EIF interesus. Jų veiksmai negali viršyti jiems pagal statutą suteiktų įgaliojimų; kitais atvejais jie privalo laikytis statuto ir EIF darbo tvarkos taisyklių nuostatų. Interesų konfliktai ir informacijos atskleidimo klausimai sprendžiami vadovaujantis visų valdybos narių ir pakaitinių narių pasirašytu elgesio kodeksu.EIF vertina trys pagrindinės reitingų agentūros – Fitch, Moody's ir Standard & Poors.Be to, trišaliu EIF, Audito Rūmų ir Komisijos susitarimu nustatoma dokumentų ir informacijos, susijusių su Bendrijos dalyvavimu EIF kapitale, teikimo Audito Rūmams tvarka.6.2. Vertinimas6.2.1. Ex-ante vertinimasKomisijos tarnybos (GD ECFIN) parengė ex-ante įvertinimą 2006 m. kovo mėn.6.2.2. Priemonės, kurių buvo imtasi atlikus tarpinį ir (arba) ex-post vertinimą (panašios ankstesnės veiklos patirtis)Ex-post vertinimas nebuvo atliktas. Ex-ante vertinime pateiktos kitų anksčiau Komisijos atliktų susijusių vertinimų išvados.6.2.3. Būsimų vertinimų sąlygos ir dažnumasPasiūlyme dėl naujojo Tarybos sprendimo yra nustatyta sąlyga, kad Komisija atliks vertinimą iki 2012 m. liepos 31 d. Toje ataskaitoje vertinama su MVĮ susijusi EIF veikla ir jo nuosavų lėšų būklė.7. Kovos su sukčiavimu priemonės2002 m. sausio 22 d. buvo įdiegtos EIF kovos su sukčiavimu procedūros, siekiant užtikrinti, kad, nustačius sukčiavimo arba nesąžiningo elgesio atvejus, būtų taikomos tinkamos priemonės.Be to, EIF direktorių valdyba 2004 m. birželio mėn. patvirtino dokumentą „OLAF: sprendimas dėl kovos su sukčiavimu priemonių“, kuriame nustatytos su sukčiavimo, korupcijos ir neteisėtų Bendrijos finansiniams interesams kenkiančių veiksmų prevencija susijusių tyrimų nuostatos ir sąlygos.8. IŠSAMI INFORMACIJA APIE IŠTEKLIUS8.1. Pasiūlymo tikslai, vertinant pagal finansines išlaidas (orientacinės sumos)Įsipareigojimų asignavimai mln. EUR2007 | 2008 | 2009 | 2010 | 2011 | 2012 |Pareigūnai arba laikinieji darbuotojai[12] (XX 01 01) | A*/AD | 0.6 | 0.6 | 0.6 | 0.6 |B*, C*/AST | - | - | - | - | - | - |IŠ VISO | 0.6 | 0.6 | 0.6 | 0.6 |8.2.2. Su priemone susijusių užduočių aprašymasBe administracinio darbo, susijusio su finansiniais sandoriais, didinant kapitalą daug papildomų užduočių atlikti nereikės.Tačiau, siekiant palaikyti nuolatinius santykius su EIF, už tai atsakingas pareigūnas privalo parengti visas administracines procedūras, tokias kaip Komisijos sprendimai dėl Komisijos patikėtinių paskyrimo į EIF valdybą; ryšių su EIF palaikymas ir tolesnės derybos su įvairiomis įmonėmis, pavyzdžiui, dėl pasirinkimo parduoti sandorio; taip pat bendradarbiavimas su Audito Rūmais pagal trišalį susitarimą.Be to, minėtas pareigūnas padeda Komisijos patikėtiniams rengti direktorių valdybos susirinkimus. Šiuo atžvilgiu jis nagrinėja EIF pasiūlymų reikšmę Bendrijos interesams pagal EIF politikos sistemą ir derindamas savo darbą su atitinkamomis Komisijos tarnybomis. Be to, vykdant šią užduotį atliekamas EIF veiklos, įskaitant investicijas ar bendras investicijas iš EIF nuosavų išteklių, vertinimas. Šis pareigūnas taip pat padeda Komisijos nariui ar jo atstovui rengti EIF visuotinius susirinkimus.Be to, šis pareigūnas užtikrina, kad Taryba būtų tinkamai informuojama apie EIF darbą pagal Tarybos sprendimo 94/375/EB nuostatas.8.2.3. Žmogiškųjų išteklių (numatytų teisės aktais) šaltiniaiPateikus daugiau kaip vieną šaltinį, nurodyti su kiekvienu šaltiniu susijusių darbo vietų skaičių.X Šiuo metu esamos pareigybės8.2.4. Kitos administracinės išlaidos, įskaičiuotos į orientacinę sumą (XX 01 04/05 – administracinės valdymo išlaidos)Nėra.8.2.5. Finansinės išlaidos žmogiškiesiems ištekliams ir susijusios išlaidos, neįskaičiuotos į orientacinę sumąmln. EUR.Žmogiškųjų išteklių rūšis | 2007 | 2008 | 2009 | 2010 | 2011 | 2012 ir vėliau |Pareigūnai ir laikinieji darbuotojai (XX 01 01) | 0.065 | 0.065 | 0.065 | 0.065 |Iš viso žmogiškųjų išlaidų ir susijusių išlaidų (NEĮSKAIČIUOTŲ į orientacinę sumą) | 0.065 | 0.065 | 0.065 | 0.065 |Apskaičiuota – Pareigūnai ir laikinieji tarnautojai108 000 EUR × 0,6 = 64 800 EUR.8.2.6. Kitos administracinės išlaidos, neįskaičiuotos į orientacinę sumą mln. EUR. |2007 | 2008 | 2009 | 2010 | 2011 | 2012 m. ir vė-liau | IŠ VISO |XX 01 02 11 04 – Tyrimai ir konsultacijos | - | - | - | - | 0.1 | - | 0.1 |Iš viso kitų valdymo išlaidų (XX 01 02 11) | - | - | - | - | 0.1 | - | 0.1 |Iš viso administracinių išlaidų, nepriskiriamų žmogiškiesiems ištekliams ir susijusioms išlaidoms (NEĮSKAIČIUOTŲ į orientacinę sumą) | - | - | - | - | 0.1 | - | 0.1 |Apskaičiuota – Kitos administracinės išlaidos, neįskaičiuotos į orientacinę sumąŠi orientacinė 100 000 EUR suma padengia išorinio vertinimo, kuris turi būti atliktas iki 2012 m. liepos mėn., išlaidasPriedasKapitalo didinimas ir akcijų kainaEIF siekia gauti apie 330 mln. EUR sumą grynaisiais pinigais, kurios pagrindas – nominaliojo kapitalo padidinimas 50 %. Kad gautų šią sumą, EIF išleis iki 1000 naujų akcijų, kurias vėliau pasirašys EIF akcininkai. Kalbant apie Bendriją – mokėjimai bus vykdomi per ketverių metų laikotarpį. EIF pasiūlyme dėl kapitalo padidinimo yra numatyta, kad naujųjų akcijų kaina bus nustatoma pagal pakaitinio akcijų pirkimo įsipareigojimo (angl. Replacement Share Purchase Undertaking – RSPU) formulę, dėl kurios akcininkai susitarė 2005 m. birželio mėn. ir pagal kurią apskaičiuojama taip:Akcijų kaina = (Įmokėtasis kapitalas + akcijų priedai + rezervai + nerealizuotasis rizikos kapitalo prieaugis + ankstesnių metų pelnas + ataskaitinių metų pelnas – metiniai dividendai) / akcijų skaičius.Pagal šią grynosios turto vertės (GTV) formulę kasmetinė akcijų emisijos kaina priklausys nuo kasmet apskaičiuojamos GTV, ir akcininkai už kiekvieną akciją mokės daugiau negu įmokėtojo kapitalo nominalioji vertė. Perviršis bus perkeltas į EIF akcijų priedų sąskaitą, ir tokiu būdu EIF nuosavų išteklių suma padidės.Tarybai patvirtinus EIF kapitalo padidinimą 1000 akcijų, EIF visuotinis susirinkimas priimtų sprendimą išleisti naujas akcijas.EIF visiems akcininkams suteiks vienodas sąlygas, t. y. galimybę įsigyti naujųjų akcijų per 2007–2010 m. ketverių metų laikotarpį. Tačiau dauguma finansinių institucijų, kurioms šiuo metu priklauso apie 8 % EIF akcijų, nurodė, kad 2007 m. jos galėtų iš karto išpirkti visas joms skirtas akcijas. Toliau pateikti skaičiavimai yra pagrįsti prielaida, kad EIB taip pat savo akcijų dalį nupirks 2007 m., atsiliepdamas į finansinių institucijų prašymą, kad EIB neatšaukiamai įsipareigotų prisidėti prie kapitalo didinimo. Todėl 2007 m. bus išleidžiama daugiau akcijų nei vėlesniais metais.Metinės Komisijai skirtos biudžeto lėšos EIF akcijoms pirkti yra 25 mln. EUR. Kad būtų galima nupirkti nurodytą akcijų skaičių, siūloma tam panaudoti EIF dividendus, kurie bus gauti 2007–2010 m. už įsigytas naująsias akcijas, vadovaujantis Finansinio reglamento 18 straipsnio 2 dalimi. Tai labai prisidėtų prie santykinio Bendrijos turimų akcijų struktūros pastovumo iki 2010 m. ir parodytų, kad Komisija ketina iš karto įsigyti tiek akcijų, kiek tik sugebės, taigi būtų įrodytas Komisijos įsipareigojimas padėti EIF ir prisidėti didinant jo kapitalą. Tačiau dėl ribotų metinių biudžeto išteklių 2007–2009 m. 30 % Bendrijos turimų Fondo akcijų dalis šiek tiek sumažės (remiantis orientaciniais toliau pateiktais skaičiavimais, 2007 m. Bendrijos turimų akcijų dalis būtų apie 25 %, 2008 m. – apie 27 %, 2009 m. – apie 29 %, 2010 m. – apie 30 %).Remiantis 2006 m. birželio 30 d. EIF pelno ir nuostolių ataskaita ir orientacine akcijų kaina, toliau pateiktoje lentelėje kaip pavyzdys pateiktas akcijų skaičius, kurį Komisija galbūt galėtų įsigyti, ir tam reikalingos biudžeto lėšos:2007 | 2008 | 2009 | 2010 | Iš viso |Orientacinis akcijų, kurias pasirašys akcininkai, skaičius | 790 | 90 | 89 | 26 | 1000 |Orientacinis akcijų, kurias pasirašys Komisija, skaičius | 95 | 90 | 89 | 26 | 300 |Orientacinė metinė akcijų kaina (EUR) | 326 526 | 338 912 | 351 406 | 364 376 |Orientacinis biudžeto lėšų poreikis (EUR) | 31 019 970 | 30 502 080 | 31 275 134 | 9 473 776 | 102 270 960 |Bendrijos įplaukosPagal statuto 24 straipsnį EIF siekia teikti savo akcininkams tinkamas pajamas. EIF visuotiniame susirinkime priėmus atitinkamą sprendimą, EIF iš grynojo metinio pelno paskirsto savo akcininkams dividendus. Dividendai už Bendrijos turimas akcijas grąžinami į Bendrijos biudžetą (850 eilutė: EIF mokami dividendai).Šiuo metu EIF pajamas daugiausia sudaro iždo pajamos, valdymo mokesčiai ir pajamos, gautos teikiant garantijas iš nuosavų išteklių. Tačiau gali būti, kad rizikos kapitalo pajamos, kurias prognozuoti sunku, ateityje sudarys vis didesnę EIF pajamų dalį. Be to, gali būti, kad gavus naujų įgaliojimų, bus gauta papildomų valdymo mokesčių, o tai padidins EIF pelningumą. Todėl sunku pateikti galutinius skaičius, susijusius su būsimomis pajamomis ir dividendais. Kaip pavyzdys toliau pateikiama supaprastinta lentelė: Finansiniai metai *)Finansiniai metai*) |2006 | 2007 | 2008 | 2009 |Pradinis Komisijos pasirašytų akcijų skaičius | 600 | 600 | 600 | 600 |Orientacinis naujų akcijų, kurias pasirašys Komisija, skaičius | 0 | 95 | 90 | 89 |Bendras Komisijos pasirašytų akcijų skaičius | 600 | 695 | 785 | 874 |Apytikriai apskaičiuota metinė vienai akcijai tenkančių dividendų suma (EUR) | 10 299 | 8 014 | 8 197 | 8 8534 |Apytikriai apskaičiuota dividendų, kuriuos Komisija gaus vėlesniais metais, suma (EUR) | 6 179 400 | 5 569 730 | 6 434 645 | 7 458 716 |*) Dividendai, susiję su „n“ finansiniais metais, mokami „n+1“ metų gegužės arba birželio mėn.Bendras poveikis Bendrijos biudžetuiSiekdama išlaikyti Bendrijos turimą 30 % Fondo akcijų dalį, Komisija įsigis iki 300 naujų EIF akcijų. Metinės įmokos bus vykdomos 2007–2010 m. laikotarpiu pagal Finansinio reglamento 76 straipsnio 3 dalį. Be 25 mln. EUR metinių biudžeto asignavimų, Komisija siūlo dividendus, kurie bus sumokėti 2007–2010 m. ir panaudoti daliai kapitalo didinimo išlaidų padengti.Dividendai mokami iškart po to, kai EIF visuotiniame susirinkime patvirtinamas dividendų paskirstymas. Priėmus sprendimą visuotiniame susirinkime, akcininkams būtų tuo pačiu metu pasiūlyta pasirašyti naująsias akcijas, o EIF prašytų, kad akcininkai sumokėtų už pasirašytas naujas akcijas. Pagal Finansinio reglamento 18 straipsnio 2 dalį Komisija gautus dividendus panaudotų daliai kapitalo didinimo išlaidų padengti. Bet koks 2007–2009 m. uždirbtų dividendų perviršis, kurio nereikės daliai kapitalo didinimo išlaidų padengti, būtų perkeliamas į kitus metus. Jei 2010 m. susidarytų dividendų perviršis, kurio nereikėtų daliai kapitalo padidinimo išlaidų padengti, šis dividendų perviršis būtų grąžintas į Bendrijos biudžetą.Papildomas poveikis yra tai, jog įsipareigojimų ir mokėjimų sumos būtų perkeltos į priekį, t. y. 2010 m. reikalingos biudžeto įsipareigojimų ir mokėjimų sumos būtų kur kas mažesnės.[1] Europos atsinaujinimo programa (angl. European Recovery Programme – ERP).[2] OL L 173, 1994 7 7, p. 12.[3] OL C , , p. .[4] OL C , , p. .[5] OL L 173, 1994 7 7, p. 1. Statutas su pakeitimais, kuriuos padarė Europos investicijų fondo visuotinis susirinkimas 2000 m. birželio 19 d. (OL C 225, 2001 8 10, p. 2).[6] OL L 248, 2002 9 16, p. 1.[7] Diferencijuoti asignavimai[8] Išlaidos, nepriklausančios susijusios xx antraštinės dalies xx 01 skyriui.[9] Išlaidos pagal xx antraštinės dalies xx 01 04 straipsnį.[10] Išlaidos pagal xx 01 skyrių, išskyrus xx 01 04 ir xx 01 05 straipsnius.[11] Žr. Tarpinstitucinio susitarimo 19 ir 24 punktus.[12] Kuriems skirtos išlaidos nėra įskaičiuotos į orientacinę sumą.